Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 646/13/4403	Nitra, 2.10.2014
EEČ : 2-32-273-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Nitra
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 200,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom KR PZ v Nitre pod spisovou značkou KRP-7/DO-NR-2013.
pre prečin ublíženie na zdraví podľa § 157 odsek 1 Trestného zákona, ktorého sa mal dopustiť tým spôsobom, že
dňa 04.08.2013 v čase okolo 05.45 hod. v okrese XXXXX, v katastri obci Veľké Zálužie na rýchlostnej ceste R1 v smere do mesta XXXXX viedol osobné motorové vozidlo zn. Peugeot 207, evidenčné číslo NR-043 GH, pričom v kilometri 33,6 v dôsledku únavy počas vedenia motorového vozidla dostal mikrospánok, čím porušil ustanovenie § 4 odsek 1 písmeno c) zákona č. 8/2009 Z.z. o cestnej premávke v znení neskorších právnych predpisov, v dôsledku čoho prešiel z pravého jazdného pruhu do ľavého jazdného pruhu a narazil do zvodidla vľavo pričom v dôsledku nesprávnej reakcie na vzniknutú situáciu dostal vozidlo do jazdnej nestability čo spôsobilo, že vozidlo sa dostalo do šmyku a cez pravý jazdný pruh vyšlo mimo vozovky vpravo, kde narazilo do ochranného svahu a prevrátilo sa, v dôsledku čoho spolujazdec XXXXX sediaci na zadnom sedadle utrpel rozdrvenie sleziny, natrhnutie a pomliaždenie ľavej obličky a zlomeniu tela tretieho krčného stavca s priemernou dobou liečenia a práceneschopnosti v trvaní 3 mesiace.

Odôvodnenie: 
	V uvedenej trestnej veci poverený príslušník Krajského riaditeľstva Policajného zboru, Krajského dopravného inšpektorátu v Nitre, Diaľničné oddelenie XXXXX - Selenec uznesením ČVS: ORP-7/DO-NR-2013 zo dňa 20.10.2013 začal podľa § 199 odsek 1 Trestného poriadku trestné stíhanie pre prečin ublíženia na zdraví podľa § 157 odsek 1 Trestného zákona. Uznesením tej istej spisovej značky zo dňa 13.03.2014 vzniesol podľa 206 odsek 1 Trestného poriadku obvinenie XXXXX pre prečin ublíženia na zdraví podľa § 157 odsek 1 Trestného zákona v podstate na skutkovom základe uvedenom vo výrokovej časti tohto uznesenia.
	Preskúmaním na vec sa vzťahujúceho spisového materiálu Krajského dopravného inšpektorátu v Nitre, Diaľničného oddelenia XXXXX - Selenec číslo ORP-7/DI-2013 som zistil, že obvinený XXXXX sa svojím konaním dopustil spáchania prečinu ublíženia na zdraví podľa § 157 odsek 1 Trestného zákona, pričom v prípade prečinu ublíženia na zdraví podľa § 157 odsek 1 Trestného zákona ide o trestný čin, za ktorý Trestný zákon ustanovuje trest odňatia slobody na šesť mesiacov až dva roky, teda horná hranica trestu odňatia slobody pri prečine neprevyšuje hornú hranicu trestu odňatia slobody uvedený v ustanovení  podľa 220 odsek 1 Trestného poriadku.
	Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný. 
Obvinený XXXXX a poškodení XXXXX, XXXXX a Národná diaľničná spoločnosť, a.s. so sídlom v Bratislave uzavreli v konaní pred probačným a mediačným úradníkom Okresného súdu v Nitre XXXXX zmier, z obsahu ktorého vyplýva, že poškodený XXXXX si neuplatňuje žiaden nárok na náhradu spôsobenej škody, XXXXX si neuplatňuje žiaden nárok na náhradu spôsobenej škody, a rovnako Národná diaľničná spoločnosť, a.s. so sídlom v Bratislave si neuplatňuje žiaden nárok na náhradu spôsobenej škody.   
	XXXXX v zmysle zákona č. 381/2001 Z. z. o povinnom zmluvnom poistení zodpovednosti za škodu nahlásil vyšetrovanú dopravnú nehodu ako poistnú udalosť zo zodpovednosti za škodu spôsobenú prevádzkou motorového vozidla poisťovni ČSOB poisťovňa, a.s. so s sídlom v Bratislave. Obvinený XXXXX sa ďalej zaviazala nahradiť náklady za poskytnutú zdravotnú starostlivosť, ktoré v súvislosti s predmetnou dopravnou nehodou vznikli poisťovni Dôvera, a.s, so sídlom v Bratislave vo výške 2.606,25 € ako aj poisťovni Všeobecná zdravotná poisťov¨ľa, a.s. so s¨Şdlom v Bratislave vo výške 437,68 €, pre prípad, že ČSOB poisťovňa, a.s. v zmysle Zákona číslo 381/2001 zo zákonom ustanovených dôvodov odmietne uhradiť vyčíslené náklady za poskytnutú zdravotnú starostlivosť, ktoré vznikli v súvislosti s predmetnou dopravnou nehodou. Uvedené skutočnosti je možné považovať za iné opatrenie na náhradu škody urobené obvineným v zmysle § 220 odsek 1 písmeno b) Trestného poriadku.
	Obvinený XXXXX dňa 19.08.2014 zložil na účet Okresnej prokuratúry XXXXX číslo 700 028 1158/1100, peňažnú sumu vo výške 200, - EUR  určenú na všeobecne prospešné účely a celú jej výšku určil štátu na pomoc obetiam trestnej činnosti.  Táto suma nie je zrejme neprimeraná závažnosti spáchaného prečinu. 
Obvinený XXXXX a poškodení XXXXX, XXXXX a Národná diaľničná spoločnosť, a.s. so sídlom v Bratislave súhlasili s uzatvorením zmieru.
	Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného a na jej osobné a majetkové pomery som dospel k záveru, že rozhodnutie o schválení zmieru a o zastavení trestného stíhania je dostačujúce. 
	Preto som rozhodol tak, ako je to uvedené vo výrokovej časti tohto uznesenia.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tibor Lenárt
prokurátor